शनि गोचर 2019 में शनि ग्रह आपकी जन्म कुंडली में दसवें और ग्यारहवें भाव का स्वामी होगा। शनि की यह स्थिति आपके लिए अनुकूल नहीं होगी। इस समय आपके शत्रुओं की ताक़त बढ़ सकती है। लेकिन अक्टूबर के बाद आप उन पर हावी होंगे। इसलिए आपको सही समय का इंतज़ार करना होगा। कार्यक्षेत्र में सफलता पाने के लिए आपको कड़ी मेहनत करनी होगी। आय में कमी हो सकती है। इसलिए आपको अपने खर्चों में भी कमी करनी होगी। अक्टूबर 2019 के बाद से परिस्थितियाँ आपके अनुकूल नज़र आएंगी। लेकिन शनि गोचर के प्रभाव से आपके प्रमोशन या इंक्रीमेंट में देरी हो सकती है। छोटे भाई बहनों को भी चुनौतियों का सामना करना पड़ सकता है। उनकी सेहत ही ख़राब हो सकती है। लिहाज़ा आपको उनकी सेहत का ख़्याल रखना होगा।